**Ministru kabineta noteikumu**

**“Kārtība, kādā nosaka drošības naudas apmēru par transportlīdzekļa atsavināšanas aizlieguma dzēšanu un drošības naudas iemaksāšanu un atmaksāšanu** **”** **projekta  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ceļu satiksmes likuma 10.panta trīspadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts saskaņā ar likuma “Grozījumi Ceļu satiksmes likumā” 3.pantā paredzēto grozījumu Ceļu satiksmes likuma 10.pantā, papildinot to ar trīspadsmito daļu, kurā ietverts pilnvarojums Ministru kabinetam noteikt drošības naudas apmēru, iemaksāšanas un atmaksāšanas kārtību.  Lai ierobežotu pievienotās vērtības nodokļa krāpniecību transportlīdzekļu tirdzniecībā, 2017.gada 1.janvārī spēkā stājas likums “Grozījumi Ceļu satiksmes likumā”, saskaņā ar kuru Ceļu satiksmes likuma 10.pants papildināts ar tiesisko regulējumu, nosakot: ja juridiska persona (turpmāk – persona) savā īpašumā vai turējumā reģistrē transportlīdzekli, kura izlaiduma gads ir kārtējais gads vai pieci iepriekšējie gadi; kategorija ir M1 (tai skaitā M1G) vai N1 (tai skaitā N1G) un kurš iegādāts citā Eiropas Savienības dalībvalstī un pirmoreiz tiek reģistrēts Latvijā vai kurš gada laikā pēc pirmās reģistrācijas Latvijā atkārtoti iegādāts citā Eiropas Savienības dalībvalstī un atkārtoti tiek reģistrēts Latvijā, transportlīdzeklim vienlaikus ar transportlīdzekļa reģistrāciju Transportlīdzekļu un to vadītāju reģistrā uzliek atsavināšanas aizliegumu. Atsavināšanas aizlieguma darbības laikā Valsts ieņēmumu dienests (turpmāk – VID) veic riska analīzi un nodokļu administrēšanas pasākumus, pēc kuru pabeigšanas atsavināšanas aizliegumu dzēš. Lai neierobežotu uzņēmējdarbību, normatīvais regulējums paredz iespēju dzēst transportlīdzekļa atsavināšanas aizliegumu pirms likumā noteiktā termiņa vai nodokļu administrēšanas pasākumu beigām un ļauj personai ātrāk brīvi rīkoties ar transportlīdzekli, ja tā iemaksā drošības naudu VID deponēto naudas līdzekļu uzskaites kontā. Lai persona varētu saņemtu atpakaļ iemaksāto drošības naudu, tā pēc pievienotās vērtības nodokļa deklarācijas, kurā norādīts transportlīdzekļa atsavināšanas darījums, par kuru samaksāta drošības nauda, iesniegšanas VID iesniedz iesniegumu par drošības naudas atmaksu uz personas kontu kredītiestādē vai novirzīšanu tās nodokļu maksājumu segšanai. VID 15 dienu laikā pēc iesnieguma saņemšanas vai 30 dienu laikā, ja nav saņemts minētais iesniegums, veic nodokļu administrēšanas pasākumus un pieņem lēmumu par iemaksātās drošības naudas atmaksāšanu vai ieskaitīšanu valsts budžeta kontā. VID var pagarināt lēmuma pieņemšanas termiņu, ja ir konstatēti nodokļa nomaksas budžetā riski un uzsākti nodokļu administrēšanas pasākumi līdz dienai, kad tie ir pabeigti un pieņemts lēmums par iemaksātās drošības naudas atmaksāšanu vai ieskaitīšanu valsts budžeta kontā. VID ir tiesīgs iemaksāto drošības naudu neatmaksāt un ieskaitīt valsts budžeta kontā, ja nodokļu administrēšanas pasākumu rezultātā ir konstatēts, ka valsts budžeta maksājamais nodoklis par transportlīdzekļa atsavināšanu ir nepamatoti samazināts. Ja viena gada laikā pēc drošības naudas iemaksāšanas VID deponēto naudas līdzekļu kontā persona transportlīdzekli nav atsavinājusi, VID veic nodokļu administrēšanas pasākumus un pieņem lēmumu iemaksātās drošības naudas atmaksu. Viena gada termiņš ir izvēlēts kā optimālākais, ievērojot to, ka pievienotās vērtības nodokļa izkrāpšanas darījumi transportlīdzekļu tirdzniecības jomā tiek veikti īsā laika posmā. |
| 3. | Projekta izstrādē iesaistītās institūcijas | Valsts ieņēmumus dienests, Valsts akciju sabiedrība „Ceļu satiksmes drošības direkcija” |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskas personas, kuras reģistrē savā īpašumā vai turējumā transportlīdzekli, kura izlaiduma gads ir kārtējais gads vai pieci iepriekšējie gadi; kategorija ir M1/M1G vai N1/N1G un kurš iegādāts citā Eiropas Savienības dalībvalstī un tiek pirmoreiz reģistrēts Latvijā vai kurš gada laikā pēc tā pirmās reģistrācijas Latvijā atkārtoti iegādāts citā Eiropas Savienības dalībvalstī un tiek atkārtoti reģistrēts Latvijā, nolūkā to atsavināt. |
| 2. | Tiesiskā regulējuma ietekme uz tautsaimniecību un administratīvo slogu | Normatīvais akts nodrošina riska grupas transportlīdzekļu tirdzniecības darījumu pastiprinātu kontroli un pievienotās vērtības nodokļa iekasēšanu valsts budžetā, kā rezultātā tiks ierobežota iespēja izvairīties no pievienotās vērtības nomaksas budžetā transportlīdzekļu tirdzniecības jomā un uzlabota konkurences vide.  Juridiskajām personām, kuras reģistrē savā īpašumā vai turējumā Ceļu satiksmes likuma 10.pantā minēto transportlīdzekli un vēlās to atsavināt, samaksājot drošības naudu, administratīvais slogs ir saistīts ar drošības naudas, kuras apmērs atbilst naudas summai, kas aprēķināta transportlīdzekļa īpašuma tiesības apliecinošajā dokumentā norādītajai transportlīdzekļa iegādes vērtībai piemērojot pievienotās vērtības nodokļa standartlikmi, izņemšanu no juridiskās personas apgrozāmo līdzekļu aprites līdz brīdim, kamēr tiks veikti nodokļu administrēšanas pasākumi un pieņemts lēmums par iemaksātās drošības naudas atmaksāšanu vai ieskaitīšanu valsts budžetā. |
| 3. | Administratīvo izmaksu monetārs novērtējums | Administratīvās izmaksas nepārsniedz 2000 EUR. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamās izmaksas VID tiks nodrošinātas Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirto finanšu līdzekļu ietvaros. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalību normatīvā akta projekta izstrādē ir ievietots VID tīmekļa vietnē.  Nosūtīta vēstule par izstrādāto noteikumu projektu biedrībai “Auto asociācija” |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumus dienests, Valsts akciju sabiedrība „Ceļu satiksmes drošības direkcija” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. |
| 3. | Cita informācija | Nav |

Finanšu ministre D.Reizniece-Ozola

Finanšu ministrijas valsts sekretāre B.Bāne

Bereza, 67121342

[daiga.bereza@vid.gov.lv](mailto:Daiga.bereza@vid.gov.lv)

Norveža, 67121341

inguna.norveza@vid.gov.lv